Etter endt karriere som aktiv fortsatte Bohinen i Vålerenga, der han arbeidet som sportslig administrativ leder. I januar 2007 ble han fristilt etter eget ønske, og gikk deretter over i stilling som sportsdirektør i Stabæk. Der fratredde han stillingen, også etter eget ønske, i juni 2009 for å spare klubben penger. I januar 2010 fikk han jobb som fotballekspert i TV 2. Han spiller fortsatt fotball for «old boys».